ועדת הכספים, כנסת 20, פרוטוקול מספר 1201, 2018-12-26 10:55

משה גפני: אנחנו עוברים לסעיף האחרון בסדר היום: תקנות מס רכוש וקרן פיצויים.

משה גפני: מה ביקשתם להוסיף?

אמיר דהן: ביקשנו להקל.

אמיר דהן: בגלל הבקשה להרחיב את התקופה בעוד ארבעה חודשים, אנחנו רוצים להקל למשל עם תיירות, שלא יגישו תביעה אחת ויחכו עד חודש מאי, לחלק את זה לשתי תביעות; או בשכר לעובדים חדשים שהתקבלו במהלך חודש נובמבר, לפי הנוסח הקיים אין להם זכות לקבל פיצוי.

אמיר דהן: יש ארבעה סעיפים שהקלנו בהם.

אמיר דהן: יש מספר הגדרות שהקלנו כדי שהם יוכלו להגיש שתי תביעות במקום תביעה אחת – יוכלו להגיש על שנת 2018 על פגיעה בשכר, ועוד תביעה על שנת 2019.

אמיר דהן: שלא יחכו עד סוף התקופה.

טמיר כהן: זה בקשה לדיון מחדש.

טמיר כהן: לדעתי צריך לאשר את הבקשה.

בצלאל סמוטריץ': יש לי שאלה בעניין מס רכוש.

בצלאל סמוטריץ': גפני, גם לך זה חשוב מאוד.

בצלאל סמוטריץ': נגרם נזק גדול מאוד בעקבות ונדליזם שביצעו ערבים בקבר יוסף בשכם.

בצלאל סמוטריץ': הציון שופץ אחרי שעשו שם ונדליזם יותר מפעם אחת.

בצלאל סמוטריץ': מס רכוש מסרב לממן את השיפוץ הזה בטענה שמכיוון שזה לא בשטח ישראל זה לא פעולות איבה, משהו כזה.

אמיר דהן: יש כללים בחוק והתיק הזה נמצא בבית המשפט.

אמיר דהן: אני לא חושב שזה המקום לפתוח את התיק.

משה גפני: לא רק זה.

משה גפני: זה לא הדיון הזה.

בצלאל סמוטריץ': אני שואל.

בצלאל סמוטריץ': הוא לא בא לפה בכל יום.

מיקי לוי: הוא לא יודע.

בצלאל סמוטריץ': אז לשם מה הדיון?

משה גפני: אמיר דהן, מה אתה מבקש מאיתנו?

אמיר דהן: יש ארבעה תיקונים, כפי שהוקראו בישיבה הקודמת, כדי להקל על הניזוקים.

אייל לב ארי: בדיון הקודם אישרה הוועדה את תקנות מס רכוש בעניין של - - -

מיקי לוי: אייל, זה מקל?

אייל לב ארי: רגע, בואו נעשה סדר.

אייל לב ארי: יש הגשת רביזיה של יושב-ראש הוועדה בעקבות הדיון הקודם.

אייל לב ארי: למה התבקשה רביזיה?

אייל לב ארי: אחרי שהוועדה אישרה את התקנות, עברנו על התקנות והוכנסו בהן מספר שינויים.

אייל לב ארי: מצד אחד הם נדרשו, אבל הם לא נבעו מהחלטות הוועדה.

אייל לב ארי: לכן נדרשים התיקונים האלה לבוא בפני הוועדה, לקבל ביטוי והסבר, ועליהם הוועדה צריכה להצביע.

אייל לב ארי: לשם כך יושב-ראש הוועדה הגיש את הרביזיה.

אייל לב ארי: הוועדה מתבקשת לאשר את בקשת יושב-ראש הוועדה על מנת שאפשר יהיה להביא את התיקונים, להסביר אותם ולאשר אותם.

משה גפני: מי בעד הרביזיה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הרביזיה התקבלה.

משה גפני: מה אתם מבקשים?

אמיר דהן: לתת אפשרות להגיש שתי תביעות במחזורים.

אמיר דהן: אתם רוצים לקרוא את זה?

משה גפני: כן, צריך להקריא.

משה גפני: אבל אם אפשר להקריא מהר.

לילי אור: אני מרשות המסים.

לילי אור: בעמוד 17, בהגדרה "שכר העבודה היומי", בסוף ההגדרה אנחנו מבקשים להוסיף: "ולגבי עובד שהחל לעבוד אצל המעביד לאחר שלושת החודשים האמורים – בתנאי ששולמו כל תשלומי החובה מיום קבלתו לעבודה ועד יום ההיעדרות שבגינו נתבע הפיצוי.

לילי אור: " בעמוד 18, בהגדרה "שכר יום עבודה של העובד", בסוף ההגדרה אנחנו מבקשים להוסיף: "ולגבי עובד שהחל לעבוד אצל המעביד לאחר שלושת החודשים האמורים – השכר כאמור לפי הממוצע המחושב לפי מספר ימי העבודה של אותו עובד החל מיום תחילת עבודתו ועד יום ההיעדרות שבגינו נתבע הפיצוי.

לילי אור: "

אייל לב ארי: אמיר, תסביר את התיקונים האלה.

אמיר דהן: בגלל שזה אירוע מתמשך וארוך, אם לא נכניס את התיקון השני שלילי אור הסבירה, עובד חדש שהתקבל בנובמבר, ואז בינואר יש לו יום היעדרות, השכר הממוצע שלו הוא אפס, בעצם הוא לא יהיה זכאי לקבל פיצוי.

אמיר דהן: זה אירוע קצת שונה מצוק איתן.

אמיר דהן: בעצם אנחנו נותנים לו פתרון מרגע שהוא התחיל לעבוד ועד ליום התביעה.

אייל לב ארי: זה יכול לקרות גם אם יום ההיעדרות הוא בדצמבר.

אייל לב ארי: כלומר, היה מופע חסר של שלושה חודשים.

אמיר דהן: בגלל שזה אירוע קצת שונה מצוק איתן.

אייל לב ארי: התיקון הבא הוא בעמודים 32–34.

לילי אור: בגלל הארכת התקופות יש פה הגדרות חדשות ל"מחזור עסקאות".

לילי אור: ""מחזור עסקאות בחודשים ינואר עד פברואר 2019" – (1) לגבי ניזוק למעט ניזוק כמפורט בפסקה (2) – מחזור עסקאותיו של הניזוק בחודשים ינואר עד פברואר 2019, כפי שדווח לרשות המסים בישראל; (2) לגבי ניזוק שפתח את עסקו מיום ט"ו בטבת התשע"ח (2 בינואר 2018) עד יום כ"ג בטבת התשע"ט (31 בדצמבר 2018), והודיע לרשות המסים בישראל על פתיחת עסקו עד יום כ"ג בטבת התשע"ט (31 בדצמבר 2018) – מחזור עסקאותיו מיום תחילת הפעילות עד סוף חודש פברואר 2019 מחולק במספר חודשי הפעילות ומוכפל ב-2; "מחזור עסקאות בחודשים ינואר עד אפריל 2019" – (1) לגבי ניזוק למעט ניזוק כמפורט בפסקה (2) – מחזור עסקאותיו של הניזוק בחודשים ינואר עד אפריל 2019, כפי שדווח לרשות המסים בישראל; (2) לגבי ניזוק שפתח את עסקו מיום ט"ו בטבת התשע"ח (2 בינואר 2018) עד יום כ"ג בטבת התשע"ט (31 בדצמבר 2018), והודיע לרשות המסים בישראל על פתיחת עסקו עד יום כ"ג בטבת התשע"ט (31 בדצמבר 2018) – מחזור עסקאותיו מיום תחילת הפעילות עד סוף חודש אפריל 2019 מחולק במספר חודשי הפעילות ומוכפל ב-4."

אייל לב ארי: מה זה?

אמיר דהן: זה אומר שבגלל שהתקופה ערוכה גם לשנת 2019 הם יוכלו להגיש שתי תביעות: תביעה אחת על שנת 2018 ולאחר מכן תביעה על שנת 2019.

אמיר דהן: אחרת, הם היו צריכים להמתין עד חודש מאי כדי להגיש את התביעה, והם כבר קורסים.

אמיר דהן: אנחנו נותנים להם את זה בשתי פעימות.

אייל לב ארי: התיקון הבא מופיע בעמוד 39.

לילי אור: יש פה תיקון לתקנה 5.

לילי אור: אנחנו מוסיפים שורה בסוף: "ניתן להגיש תביעה נפרדת לפיצוי במסלול שכר עבודה לכל שנה קלנדרית.

לילי אור: "

אמיר דהן: זה בשכר, אותו דבר, שיוכלו להגיש ב-2018 בנפרד וב-2019 בנפרד.

אייל לב ארי: לא לעכב ולא להכביד, לא לדחות את זה למועד המאוחר.

אמיר דהן: אחרת, זה היה רק במאי.

משה גפני: תודה רבה.

משה גפני: מי בעד אישור הפיצויים כפי שנקבעו?

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: הבקשה אושרה.

משה גפני: אני מתנצל, אנחנו סיימנו.